L 52/30
LV
Eiropas Savienības Oficiālais Vēstnesis
20.2.2023.
ii) 60 dienu periodā pirms spermas, oocītu vai embriju ievākšanas datuma donordzīvnieki ir turēti inseminācijas centrā vai citā atbilstošā objektā, ap kuru trīs mēnešu laikā pirms spermas, oocītu vai embriju ievākšanas dienas vismaz 20 km rādiusā nav bijis apstiprinātu ND uzliesmojumu; iii) 28 dienas pirms ievākšanas un visā ievākšanas periodā donordzīvnieki tika klīniski pārbaudīti, un tiem netika novēroti ND klīniskie simptomi; b) uz jebkuru galamērķi, kas atrodas citas dalībvalsts I vai II tipa vakcinācijas zonā, ja vien papildus a) apakšpunktā paredzētajiem nosacījumiem tiek izpildīti visi turpmāk minētie nosacījumi: i) donordzīvniekiem, izmantojot spermas ievākšanas sākumā un pēc tam vismaz reizi 14 dienās visā spermas ievākšanas periodā vai embriju un oocītu ievākšanas dienā ņemtus asins paraugus, ir veikts polimerāzes ķēdes reakcijas (PĶR) tests ND noteikšanai, un iegūtie rezultāti ir negatīvi; ii) spermai ir veikts PĶR tests ND noteikšanai, un iegūtie rezultāti ir negatīvi; c) uz jebkuru galamērķi, kas atrodas tajā pašā vai citā dalībvalstī vai – I tipa vakcinācijas zonas gadījumā – trešajā valstī, ja vien papildus a) apakšpunktā paredzētajiem nosacījumiem donordzīvnieki, pamatojoties uz pozitīvu riska novērtējuma iznākumu, kas gūts, vērtējot šādas nosūtīšanas ietekmi un pasākumus pret ND izplatīšanos, atbilst visām citām attiecīgajām dzīvnieku veselības garantijām, ko pieprasa izcelsmes objekta dalībvalsts kompetentā iestāde un ko pirms šādas spermas, oocītu vai embriju nosūtīšanas ir apstiprinājušas šķērsojamo un galamērķa vietu dalībvalstu kompetentās iestādes.
3.4.2.
Liellopu spermas, oocītu un embriju sūtījumu pārvietošanu no apstiprinātiem reproduktīvo produktu objektiem vai citiem II tipa vakcinācijas zonā esošiem objektiem drīkst atļaut uz jebkuru galamērķi, kas atrodas II tipa vakcinācijas zonā tajā pašā dalībvalstī. 3.5.
Nepārstrādātu, no liellopiem iegūtu dzīvnieku izcelsmes blakusproduktu sūtījumu pārvietošana no I tipa vakcinā­ cijas zonām.
Drīkst atļaut tādu sūtījumu pārvietošanu, kas satur nepārstrādātus, no liellopiem iegūtus dzīvnieku izcelsmes blakusproduktus, no I tipa vakcinācijas zonā esošiem objektiem: a) uz jebkuru galamērķi, kas atrodas tajā pašā dalībvalstī vai citas dalībvalsts I vai II tipa vakcinācijas zonā; b) ādu sūtījumu gadījumā – uz jebkuru galamērķi, kas atrodas jebkurā tās pašas vai citas dalībvalsts vai trešās valsts apgabalā, ja vien ir izpildīts viens no turpmāk minētajiem nosacījumiem: i) apstrādātām ādām ir veikta viena no Komisijas Regulas (ES) Nr. 142/2011 (1) I pielikuma 28. punkta b) līdz e) apakšpunktā minētajām apstrādēm; vai ii) apstrādātām ādām ir veikta viena no Eiropas Parlamenta un Padomes Regulas (EK) Nr. 853/2004 (2) III pielikuma XIV iedaļas I nodaļas 4. punkta b) apakšpunkta ii) punktā minētajām apstrādēm, un attiecībā uz tām ir veikti visi vajadzīgie piesardzības pasākumi, lai pēc apstrādes nepieļautu atkārtotu kontaminēšanos ar patogēniem.
(1) Komisijas Regula (ES) Nr. 142/2011 (2011. gada 25. februāris), ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasināta­ jiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (OV L 54, 26.2.2011., 1. lpp.).
(2) Eiropas Parlamenta un Padomes Regula (EK) Nr. 853/2004 (2004. gada 29. aprīlis), ar ko nosaka īpašus higiēnas noteikumus attiecībā uz dzīvnieku izcelsmes pārtiku (OV L 139, 30.4.2004., 55. lpp.).